# Državni zavod za statistiku

### Izvor: Wikipedija

Državni zavod za statistiku je hrvatski državni statistički zavod.

## [uredi] Povijest

Utemeljen je još 1875. godine, u Austro-Ugarskoj, kao Zemaljski statistički ured, za Kraljevinu Hrvatsku, Slavoniju i Dalmaciju.

1924. mijenja ime u Statistički ured u Zagrebu. 1929., nakon proglašenja šestosiječanjske diktature, ured je u potpunosti izgubio ikakvu novčarsku i strukovnu samostalnost u radu, a organizacijski ga se podredilo "direkciji državne statistike Kraljevine Jugoslavije".

Sukladno političkim kretanjima 1939., pripojilo ga se Predsjedničkom uredu Banske vlasti Banovine Hrvatske.

Za postojanja NDH, postoji Ured opće državne brojidbe, a bio je organizacijski u okviru Predsjedništva Vlade.

1945. je utemeljen Statistički ured Narodne Republike Hrvatske; isti 1951. mijenja ime u Zavod za statistiku i evidenciju, a 1956. u Zavod za statistiku Narodne Republike Hrvatske te 1963. u Republički zavod za statistiku Socijalističke Republike Hrvatske.

Zavod je imao samostalnost u novčarskom i području osoblja, ali bio je podređen Saveznom zavodu za statistiku po pitanju obvezatnosti sprovođenja jedinstvenih programa i metodologija koje je isti propisivao.

RH zadaje pravne okvire 1992. godine Državnom zavodu za statistiku.

## [uredi] Zadaće

Zadaća mu je prikupljanje i obrada podataka od interesa Republici Hrvatskoj. Među ostalim, ovaj zavod organizira i vrši popis stanovništva.

Djeluje temeljem Zakona o službenoj statistici.

Svoje redovna statistička istraživanja sprovađa temeljem Programa statističkih aktivnosti Republike Hrvatske, koji se obično odnosi na jedno srednjoročno razdoblje. U tom programu pored DZS-a, sudjeluju i ina ministarstva i ustanove. Svi zajedno su sustavom službene statistike Republiihe Hrvatske.

Pored srednjoročnih, postoje i godišnji planovi, u kojima se određiva nazive, sadržaj, obuhvaćenost, provedbene metode, ozemlje statističke obrade, rokovi, odnosna razdoblja te usklađenost statističkih istraživanja sa standardima, kako nacionalnim, tako i međunarodnim.

U radu je samostalan.

DZS, pored glavnog, ima i županijske urede, odnosno i po nekoliko njih u jednoj županiji.

## [uredi] Vanjske poveznice

- http://www.dzs.hr Službene stranice

Dobavljeno iz "http://hr.wikipedia.org../../../d/r/%C5%BE/Dr%C5%BEavni_zavod_za_statistiku.html"

Kategorije: Politika Hrvatske | Državni statistički zavodi

##### Views

- Članak
- Razgovor
- Trenutna inačica

##### Traži